Didžioji antis

**Didžioji antis** (*Anas platyrhynchos*) – žąsinių (*Anseriformes*) būrio vandens paukštis. Iš šios laukinių ančių rūšies yra kilusios naminės antys (*Anas platyrhynchos domesticus*). 

## Išvaizda

Didžiosios anties kūno ilgis (įskaitant uodegą) 50–65 cm, tarp abiejų išskėstų sparnų galų atstumas 81–98 cm, snapo ilgis 4,4-6,1 cm, kūno svoris 0,72–1,58 kg, o rudenį prieš migraciją imitusių ančių svoris gali siekti iki 2 kg. 

Gaigalų plunksnų spalva yra pilka, krūtinė ruda, nugara rusva su juodu apvadu. Galva žalsvai melsva su baltu žiedu ant kaklo. Patelės netiek ryškios, jos yra pilkai rudos ir tik antsparniai turi metališkai melsvą veidrodėlį (kaip ir gaigalų).

Šeriasi kartą per metus nuo birželio mėnesio. Šėrimasis trunka apie mėnesį. Gaigalų išvaizda vasarą nedaug skiriasi nuo patelių. Liepos pradžioje juos galima atskirti tik pagal snapo spalvą. Gaigalų snapas lieka geltonas, o patelių – tamsiai rusvai-pilkas. Nuo liepos pabaigos ir patelių snapas pasidaro gelsvas. Nuo rugpjūčio vidurio pradeda augti naujos plunksnos.

Didžiosios antys turi apie 10 000 pūkinių ir dengiamųjų plunksnų, kurios jas saugo nuo drėgmės ir šalčio. Jos nuolat jas prižiūri, snapu sutepdamos riebalais, paimtais iš specialios liaukos virš uodegos.

## Paplitimas
Didžioji antis labiausiai paplitusi ir labiausiai žinoma ančių rūšis. Sutinkama visame šiaurės pusrutulyje. Daugelyje vietų aptinkama su naminėmis antimis susikryžminusių ančių. Jos dažnai skiriasi savo išvaizda.

## Biotopas
Gyvena prie vandens telkinių.

## Paplitimas Lietuvoje
Lietuvoje tai dažniausiai sutinkama laukinių ančių rūšis. 

## Migracija
Didžiosios anties migracija priklauso nuo jų gyvenamosios vietos. Jeigu Lietuvoje perinčios antys žiemoti dar skrenda į pietvakarių Europą, tai vidurio Europoje gyvenanti populiacija nerodo jokių migracijos požymių. 

## Maistas
Didžiosios anties pagrindinis maistas yra augalinės kilmės. Ji minta sėklomis, vaisiais ir vandens augmenija, taip pat ir gyvūniniu maistu – buožgalviais, varlėmis, įvairiais vabzdžiais, smulkiomis žuvimis, kirmėlėmis ir kitais vandens gyviais. Ieškodamos maisto, nardo po vandeniu.

## Dauginimas
Didžiosios antys paprastai yra monogamės. Patelės peri kartą metuose. Nuo 7 iki 16 kiaušinių dėtis išperima per 25-28 dienas. Jaunikliai po aštuonių savaičių pradeda skraidyti.


## Priešai
Natūralūs priešai – lapės, kiauniniai žvėreliai, paprastieji meškėnai, dalis plėšriųjų paukščių.

## Amžius
Gamtoje didžioji antis išgyvena iki 15 metų amžiaus.

## Kiti duomenys
Bendruomeninis paukštis, gyvena įvairaus dydžio kolonijomis. Gali skristi iki 110 km/val. greičiu.

## Galerija

Image:Anas_platyrhynchos_in_Volgograd_Region_001.jpg|Didžiosios anties patinas skrydyje
Image:Female_mallard_flight_-_natures_pics.jpg|Didžiosios anties patelė skrydyje
Image:Mallard drake swimming.jpg|Didžiosios anties gaigalas.
Image:Anas_platyrhynchos_1_hen_(Marek_Szczepanek).jpg|Didžiosios anties patelė
Image:Anas_platyrhynchos_(nest).JPG|Didžiosios anties lizdas su kiaušiniais
Image:Anas_platyrhynchos_ducklings.jpg|Ančiukai lizde
Image:Mother_and_baby_ducks.JPG|Patelė su jaunikliais
Image:Ente_mit_Kücken15.05.2008_123.jpg|Didžiosios anties patelė su ančiukais
Image:Mallard-ducklings.jpg|Du ančiukai
Image:Mallard-Mindaugas Urbonas-2.jpg|Didžiosios anties paūgėjęs jauniklis
Image:Female Mallard Duck Rest 3.jpg|Besiilsinti didžiosios anties patelė
Image:Ducks_eating.jpg|Besimaitinanti didžiųjų ančių porelė
Image:Ducks Winter.jpg|Žiemą ant ledo didžiosios anties (*Anas platyrhynchos*) patelė ir du gaigalai.


## Šaltiniai

## Nuorodos
* arkive.org / Mallard (Anas platyrhynchos)  | *[[Anglų kalba|angliškai]]*
* youtube.com / Mallard ducks mate. MALLARDS ATTACK A MALLARD HEN
* youtube.com / Female Mallard Duck with Baby Ducklings being Attacked
* youtube.com / Gyvūnų globėjų asociacija. Didžioji antis